
अख्तियार दुरुपयोग अनुसन्धान आयोग
टंगाल, काठमाडौं
मिति: २०८३।०४।१५  गते ।
प्रेस विज्ञप्ति
विषय: आरोपपत्र दायर गरिएको ।
वी.पी. कोइराला स्वास्थ्य विज्ञान प्रतिष्ठान, धरानको इन्जिनियर (कम्प्युटर) पदमा कार्यरत राकेश कुमार दासको शैक्षिक योग्यताको प्रमाणपत्रहरु नक्कली रहेको भन्नेसमेत बेहोराको उजुरीका सम्बन्धमा अनुसन्धान हुँदा निज राकेश कुमार दासले वी.पी. कोइराला स्वास्थ्य विज्ञान प्रतिष्ठान, धरानमा इन्जिनियर (कम्प्युटर) पदमा नियुक्ति लिँदाका बखत भारतको Bihar School Examination Board, Patna बाट Intermediate तह र Sri Venkateshwara University, Tirupati India को Degree Of Bachelor Of Engineering (Computer Science) को झुट्टा शैक्षिक प्रमाणपत्र पेस गरी इन्जिनियर (कम्प्युटर) पदमा नियुक्ति लिई ओहोदा, लाभ र सुविधासमेत प्राप्त गरेको देखिएकोले निज राकेश कुमार दासले भ्रष्टाचार निवारण ऐन, २०५९ को दफा (१६) को उपदफा (१) बमोजिमको कसुर गरेको पुष्टि भएको हुँदा निजलाई भ्रष्टाचार निवारण ऐन, २०५९ को दफा १६ को उपदफा (१) बमोजिम कैद र जरिवाना सजाय हुन मागदाबी लिई आज बिशेष अदालत, काठमाडौंमा आरोपपत्र दायर गरिएको छ।

